Սա հայկական ամենայուրահատուկ ուտեստներից է, արցախյան խոհանոցի զարդը։ Այն պատրաստում են կանաչեղենի մեկ տասնյակից ավելի տեսակներից (երբեմն նույնիսկ քսանից ավելի), որոնք բարակ շերտով լցնում են խմորի վրա, ծածկում խմորով եւ տապակում թավայում։ Ժենգյալով հացը հստակ բաղադրատոմս չունի։ Թարմ կանաչեղենի հյութերով հագեցած այս տաք հացն առողջարար է, սննդարար եւ շատ համեղ։